పెట్రోధరల పెంపుపై ఎపిలో ఆందోళనలు | Statewide agition protesting hike petro prices - Telugu Oneindia
పెట్రోధరల పెంపుపై ఎపిలో ఆందోళనలు
హైదరాబాద్‌: పెట్రోల్‌, డీజిల్‌ ధరల పెంపును నిరసిస్తూ రాష్ట్రవ్యాప్తంగా ఆందోళన చెలరేగింది. ప్రతిపక్ష పార్టీలు మంగళవారం రాస్తారోకోలు, ధర్నాలు, ఎడ్ల బండ్ల ప్రదర్శనలు నిర్వహించారు. శ్రీకాకుళంలో తెలుగుదేశం పార్టీ అధ్యక్షుడు నారా చంద్రబాబునాయుడు ఎడ్ల బండ్ల ప్రదర్శన నిర్వహంచారు. రేపటి నుంచి ఆందోళనను ఉధృతం చేయాల్సిందిగా ఆయన పార్టీ కార్యకర్తలకు పిలుపునిచ్చారు. వామపక్షాలతో కలిసి ఆందోళనలు చేపట్టాలని ఆయన కార్యకర్తలకు సూచించారు. కేంద్ర ప్రభుత్వం ప్రజావ్యతిరేక విధానాలకు పాల్పడుతోందని ఆయన విమర్శించారు. దాదాపు మూడు కిలోమీటర్ల మేరకు ఈ ప్రదర్శన సాగింది.
హైదరాబాద్‌లో ఇందరిపార్కు నుంచి తెలుగుదేశం పార్టీ ఆధ్వర్యంలో ఎడ్లబండ్ల ప్రదర్శన జరిగింది. బిజెపి, సిపిఐ, సిపియం కార్యకర్తలు ఎక్కడికక్కడ ఆందోళనలకు దిగారు. హన్మకొండలో బిజెపి కార్యకర్తలు రాస్తారోకో నిర్వహించారు. గత రెండేళ్లలో యుపిఎ ప్రభుత్వం ఆరు సార్లు పెట్రోల్‌, డీజిల్‌ ధరలు పెంచిందని బిజెపి జాతీయ కార్యదర్శి బండారు దత్తాత్రేయ విమర్శించారు. బిజెపి కార్యకర్తలు ప్రధాని డాక్టర్‌ మన్మోహన్‌ సింగ్‌ దిష్టిబొమ్మను దగ్ధం చేశారు. వామపక్షాలు ఒక వైపు ప్రభుత్వాన్ని సమర్థిస్తూ మరో వైపు ఆందోళన చేపట్టడాన్ని ఆయన తీవ్రంగా తప్పు పట్టారు. విశాఖపట్నం జగదాంబ జంక్షన్‌లో టిడిపి కార్యకర్తలు రాస్తారోకో నిర్వహించారు. కర్నూలు తెలుగుదేశం, సిపిఐ కార్యకర్తలు వినూత్న ప్రదర్శన నిర్వహించారు. ఎడ్లబండ్లకు గాడిదలను కట్టి ప్రదర్శన నిర్వహించారు. నిజామాబాద్‌ జిల్లా వేల్పూరులో రాస్తారోకో నిర్వహించారు. అన్ని జిల్లాల్లోనూ ఆందోళనలు జరిగాయి. కడపలో సిపియం కార్యకర్తలు రైల్‌రోకో నిర్వహించారు. ఆందోళనకారులు పట్టాలపై పడుకుని రైళ్ల రాకపోకలకు అంతరాయం కలిగించారు. వారిని పోలీసులు బలవంతంగా తొలగించారు.
petrodharala pempupai epilo aandolanalu | Statewide agition protesting hike petro prices - Telugu Oneindia
petrodharala pempupai epilo aandolanalu
hyderabade: petrolle, deasilli dharala pempunu nirasistuu raashtravyaaptamgaa aandolana chelaregindi. pratipaksha paarteelu mangalavaaram rastarokolu, dharnalu, edla bandla pradarsanalu nirvahinchaaru. srikaakulamlo telugudesam party adhyakshudu nara chandrababunayudu edla bandla pradarsana nirvahanchaaru. repati nunchi aandolananu udhrutam cheyalsindiga aayana party kaaryakartalaku pilupunicchaaru. vaamapakshaalato kalisi aandolanalu chepattalani aayana kaaryakartalaku suuchimchaaru. kendra prabhutvam prajaavyatireka vidhaanaalaku paalpadutondani aayana vimarsinchaaru. daadaapu moodu kilometerla meraku ee pradarsana saagindi.
hyderabadelo indaripaarku nunchi telugudesam party aadhvaryamlo edlabandla pradarsana jarigindi. bijepi, cpi, sipium kaaryakartalu ekkadikakkada aandolanalaku digaaru. hanmakondalo bijepi kaaryakartalu rastaroko nirvahinchaaru. gatha rendellalo up prabhutvam aaru saarlu petrolle, deasilli dharalu penchindani bijepi jaateeya kaaryadarsi bandaaru dattatreya vimarsinchaaru. bijepi kaaryakartalu pradhaani dactor manmohane singe dishtibommanu dagdham chesaru. vaamapakshaalu oka vaipu prabhutvaanni samarthistuu maro vaipu aandolana chepattadaanni aayana teevramgaa tappu pattaaru. visaakhapatnam jagadamba jankshanle tidipi kaaryakartalu rastaroko nirvahinchaaru. karnoolu telugudesam, cpi kaaryakartalu vinuutna pradarsana nirvahinchaaru. edlabandlaku gaadidalanu katti pradarsana nirvahinchaaru. nijamabadi jilla velpurulo rastaroko nirvahinchaaru. anni jillaalloonuu aandolanalu jarigai. kadapalo sipium kaaryakartalu raileroko nirvahinchaaru. aandolanakaarulu pattaalapai padukuni railla rakapokalaku antaraayam kaliginchaaru. vaarini poliisulu balavantamgaa tolaginchaaru.